Reginald Bratton

Reginald Bratton (s. 6. helmikuuta 1986 Pohjois-Carolina) on yhdysvaltalainen koripalloilija, pelipaikaltaan takamies. Hän edustaa kaudella 2016–2017 Suomen Korisliigassa pelaavaa Korihaita.

 Pelaajaura 

Lenoir-Rhynen yliopistoa opiskeluaikanaan edustanut Bratton siirtyi vuonna 2009 Eurooppaan, brittiläiseen Worthing Thunderiin, jonka jälkeen hän pelasi Espanjassa ja Marokossa. Joulukuussa 2012 Tampereen Pyrintö etsi sijaista loukkaantuneelle Kenneth Lowelle, ja seura solmi paluuta Eurooppaan halunneen Brattonin kanssa kahden kuukauden sopimuksen. Korisliigan lisäksi Bratton pelasi Pyrinnössä myös yhden EuroChallenge-ottelun.http://www.basket.fi/uutiset/?x22026=15483578 Hän teki Korisliigan piste-ennätyksensä, 26 pistettä, 30. joulukuuta 2012 ottelussa Lappeenrannan NMKY:tä vastaan.http://www.basket.fi/sarjat/pelaajat/pelaaja/?season_id=63253&player_id=4660893

6. tammikuuta 2013 pelatussa ottelussa LrNMKY:tä vastaan Bratton loukkasi vaarattomalta näyttäneessä tilanteessa jalkaansa. Jatkotutkimuksissa todettiin, että jalasta oli katkennut akillesjänne. Parantumisajaksi arvioitiin 5–6 kuukautta. Pyrinnössä Bratton ehti pelata seitsemässä ottelussa.http://www.aamulehti.fi/Urheilu/1194786780831/artikkeli/voittoputkessa+viilettava+pyrinto+nousi+liigan+karkeen+lowen+tuuraaja+loukkaantui.html http://www.basket.fi/uutiset/etusivun_uutiset2/?x33156=15922029

Syksyllä 2015 Bratton siirtyi Suomeen, I-divisioona B:ssä pelanneeseen Namika Lappeenrantaan.http://www.basket.fi/uutiset/kaikki_uutiset/?x122462=34459339 Marraskuussa hän siirtyi I-divisioona A:ssa pelanneeseen Korihaihin. Brattonin Korihait-sopimus oli aluksi kuukauden mittainen laina- ja samalla try-out-sopimus.http://www.basket.fi/uutiset/kaikki_uutiset/?x122462=35293737 Bratton kuului Korihaiden miehistöön kauden loppuun asti, ja joukkue voitti M1DA:n mestaruuden nousten samalla Korisliigaan. Nopeasti kauden päättymisen jälkeen Bratton teki Korihaiden kanssa jatkosopimuksen seuraavaksi kaudeksi.http://www.korihait.fi/uutiset/korihait-korisliigaan-joukkueen-rakentaminen-ensi-kauteen-on-alkanut/http://ls24.fi/urheilu/korihait-kiinnitti-liigajoukkueen-rungoksi-valmentajan-ja-kolme-pelaajaa Sopimus purettiin lokakuussa 2016.

 Lähteet 
 Reginald Bratton  Suomen Koripalloliitto
 Reginald Bratton basketball profile eurobasket.com 
 Profiili fibaeurope.com 

 Viitteet 

Luokka:Yhdysvaltalaiset koripalloilijat
Luokka:Vuonna 1986 syntyneet
Luokka:Elävät henkilöt